Referat fra første møte i arbeidsgruppen for digital eksamen og undervisning. 7.12.15

Til stede: Sigmund Selberg (leder), Christian Jørgensen, Roymond Olsen , Magnus Svendsen Nerheim, Birthe Gjerdevik (sekretær).

Deler av tiden: Eli Høie, Harald Walderhaug.

Ikke til stede: Øyvind Ytrehus, Mette Andresen.

1. Arbeidsgruppen presenterte seg.
2. Tanker og formålet med oppnevning av arbeidsgruppen ved prodekan Harald Walderhaug og studiesjef Eli Neshavn Høie

Harald Walderhaug presenterte bakgrunnen for oppretting av arbeidsgruppen. Universitetet i Bergen satser på digital vurdering, og ønsker at alle eksamener skal være digitale innen 2017.

Emner ved MN-fakultetet vil i mange tilfeller ha behov for funksjoner som det digitale eksamenssystemet Inspera per i dag ikke tilbyr. Dette er f.eks. mulighet til å skrive matematiske og kjemiske notasjoner.

Videre omhandler det opprinnelige mandatet også digitalisering av undervisning ved fakultetet. Gruppen avgjør om vi skal si noe om undervisning. Vurderingen vil muligens ha føringer for undervisningen, så dette har ofte en sammenheng.

Gruppen kan f.eks. spille inn overfor UiB sentralt dersom det ikke vil være mulig å ha digital eksamen i matematikk til 2017- målet. I enkelte fagfelt kan det være at dette ikke er hensiktsmessig. Digitalisering må ikke bety at vi får eksamen som er mindre egnet enn det som er i dag.

Fakultetet har avsatt noen midler til digitalisering, slik at gruppen for eksempel kan invitere noen til å holde innlegg for gruppen.

1. Gjennomgang av mandatet. Diskusjon om, og eventuelt presisering av, mandatet

Gruppen ønsker å inkludere digital undervisning i tillegg til vurdering i mandatet. Disse henger tett sammen og bør sees i sammenheng. Vurderingen og undervisningen bør også være relevant for yrkessituasjonen studentene kommer i senere.

Et viktig grunnpremiss for gruppen er: Hva kan vi gjøre for at undervisning og vurdering skal bli bedre? Må også tenke på økonomi og ressurser, tidsbruk. Det må ikke stjele for mye tid fra resten av undervisningen.

Et prinsipp for arbeidet er videre at dersom eksamen blir dårligere ved overgang til digital eksamen er dette ikke hensiktsmessig. Eksempelvis matematikk der selve utregningen er minst like viktig som svaret. Dersom studenter må trene på ferdigheter som å bruke digital penn for å kunne illustrere i en eksamensbesvarelse, men dette ikke benyttes i arbeidslivet er det lite hensiktsmessig.

Gruppens skal undersøke:

* Hvilke muligheter åpner Inspera for? Hvilke utfordringer er det med systemet?
* Hvordan brukes digital eksamen ved videregående skoler og andre universiteter og høgskoler.
* Tenke nye vurderingsformer. Er det for eksempel mulig å ha digital hjemmeeksamen kombinert med muntlig eksamen?

Hensikten med gruppens arbeid og rapporten er spredning og synliggjøring ved MN-fakultetet primært.

Inspera skal (trolig i løpet av vår 16) åpne for muligheten til å bruke tredjepartsprogrammer under digital eksamen. Dette kan løse mange av behovene som har vært meldt inn til nå. Bruke MatLab, kompilere kode osv.

1. **Arbeidsform og plan for framdrift. Ny frist for rapport.**

Gruppen møtes 3-4 ganger i løpet av vårsemesteret 2016. Mellom hvert møte avtales det arbeidsoppgaver til neste gang.

**Frist:** Arbeidsgruppen setter levering før påske som en tentativ frist. Det er likevel viktigere at rapporten blir av god kvalitet, så dersom arbeidsgruppen finner det hensiktsmessig kan fristen forlenges til senere i vårsemesteret 2016.

SFU MatRIC (Centre for Research, Innovation and Coordination of Mathematics Teaching) skal ha ferdig en rapport om digital vurdering i matematikk i februar/mars som kan være interessant for gruppen.

1. **Plan for neste møte og arbeidsoppgaver til neste gang**

Neste møte: 13. eller 14. januar (i ettertid er dette endret til **2. februar**)

På neste møte legges en møteplan for resten av semesteret.

Vi inviterer Arild Haaheim og Robert Gray – få dem til å snakke med gruppen. Digital undervisning og vurdering. Hva skjer internasjonalt? 15-20 minutter.

Arbeidsoppgaver:

* Nå-situasjonen. Hva fungerer ved instituttene. Hvilke behov har instituttene meldt inn at de har behov for ved digital eksamen?.

Hva gjør:

* andre universiteter
* MOOCer i matematikk også internasjonalt
* Agder

Internasjonalt:

* MiT, Harvard - Bruker Open Source?

Videregående skole:

* Amalie Skram, Nordahl Grieg, Videregående skole får pcer. Digital undervisning og vurdering.

RU:

Få skriftlig tilbakemelding fra studentene om dårlige opplevelser på digital eksamen. RU skal ha et stort møte om digital eksamen senere i semesteret.

* Studentperspektivet
* NSO